Θεόδωρος Δημητρίου

Ο **Θεόδωρος (Μπίμπος) Δημητρίου** (γενν. 1898 – απεβίωσε 1922) ήταν Έλληνας πολυαθλητής και διεθνής ποδοσφαιριστής, ο οποίος αγωνίστηκε ως επιθετικός και υπήρξε μέλος της εθνικής ομάδας ποδοσφαίρου της Ελλάδας. Είναι κυρίως γνωστός για τη συμμετοχή του στους Θερινούς Ολυμπιακούς Αγώνες του 1920, όπου η Ελλάδα συμμετείχε για πρώτη φορά σε διεθνές επίπεδο στο ποδόσφαιρο, αλλά και για την παρουσία του με τον ΓΣ Πανιώνιο του οποίου διετέλεσε και αρχηγός κατά την περίοδο της Σμύρνης. Ηταν επίσης ρίπτης, άλτης, αθλητής κολύμβησης, υδατοσφαίρισης, δίσκου, και λιθοβολίας.

Στρατεύτηκε στο μικρασιατικό μέτωπο και απεβίωσε με το βαθμό του δεκανέα.

## Καριέρα
### Ποδόσφαιρο
Ο *Μπίμπος* (ή *Μπέμπης*) Δημητρίου ξεκίνησε την ποδοσφαιρική του καριέρα στη Σμύρνη παίζοντας ως αριστερό εξτρέμ στον ΓΣ Πανιώνιο με τον οποίο αγωνίστηκε στο πρωτάθλημα Σμύρνης Β' ομάδων το 1912-13, αποκτώντας το προσωνύμιο *Μπέμπης* από τους φιλάθλους του συλλόγου. Με τον Πανιώνιο τερματισε δεύτερος πίσω από τον αγγλικό όμιλο Μπουρνόβα. Την επόμενη σεζόν βοήθησε τον Πανιώνιο να αναδειχθεί πρωταθλητής. Κατά την περίδο της Σμύρνης μέχρι το 1922 αγωνίστηκε με τον Πανιώνιο στο *Στάδιο Πανιωνίου* στην Πούντα υπό τισ οδηγίες του γυμναστή Σοφοκλή Μάγνη. Ηταν στέλεχος της Μικτής Σμύρνης στην οποία αγωνίστηκε το 1914-15. Την 1η Ιανουαρίου 1920 κλήθηκε ξανά στη Διεθνή Μικτή Σμύρνης στον αγώνα κόντρα στην HMS Europa (του αγγλικού καταδρομικού «Ευρώπη» - νίκη 4-2), αλλά δεν αγωνίστηκε. Ηταν βασικός ομως στον αγώνα κόντρα στην Μικτή Πειραιά στις 5 Δεκεμβρίου 1921.

Το 1920 όταν η Σμύρνη βρισκόταν υπό ελληνική διοίκηση κλήθηκε στην Εθνική Ελλάδας. 

Ο αρχηγός του Πανιωνίου, Δημητρίου, ορίστηκε μάλιστα και αρχηγός της Εθνικής ομάδας, μαζί με τον Αγ. Γκίλλη (αρχηγό του Απόλλωνα). Η συμμετοχή του Δημητρίου μαζί με άλλους Σμυρνιούς (οπως ο συμπάικτης του Σωτ. Δεσποτόπουλος και οι Αντώνης Φωτιάδης, Δημήτρης Γώττης του Απόλλωνα) στην εθνική ομάδα ποδοσφαίρου της Ελλάδας ήταν τεράστια διακριση καθώς υπήρξε βασικό μέλος της πρώτης ελληνικής αποστολής που αγωνίστηκε στους Θερινούς Ολυμπιακούς Αγώνες του 1920 στην Αμβέρσα του Βελγίου, γεγονός που θεωρείται η απαρχή των διεθνών εμφανίσεων της εθνικής ομάδας ποδοσφαίρου. Στους Αγώνες αυτούς, η εθνική ομάδα ποδοσφαίρου της Ελλάδας αντιμετώπισε τη Σουηδία στον πρώτο γύρο, στις 28 Αυγούστου 1920, γνωρίζοντας ήττα με 9-0, με τον Δημητρίου να είναι βασικός.

Την σεζόν 1921-22 ήταν αρχηγός του Πανιωνίου που είχε πολλούς ποδοσφαιριστές στρατευμένους.

### Άλλα αθλήματα
Ο Δημητρίου ήταν νικητής στους Πανιώνιους αγώνες του 1918 (ελλ. δισκοβολία, ελλ. ακοντισμός) και πρωταθλητής Ελλάδας στο επί κοντώ το 1920 μαζί με τον Κ. Μαρσέλλο. Το 1922 συμμετείχε και στην κολυμβητική/υδατοσφαιρική ομάδα του Πανιωνίου, αλλα και σε αγώνες σε δίσκο, και λιθοβολία.

## Θάνατος
Ο Δημητρίου σκοτώθηκε το 1922 κατά την εισβολή των Τούρκων και Κούρδων στη Σμύρνη.

## Τίτλοι - διακρίσεις
Ως ποδοσφαιριστής του **Πανιωνίου Σμύρνης**
* 1 Πρωτάθλημα ποδοσφαίρου Σμύρνης (ΣΕΓΑΣ): 
:: 1914  

## Δείτε επίσης
* Συμμετοχή της Ελλάδας στους Θερινούς Ολυμπιακούς Αγώνες 2020

## Πηγές
*  olympedia – Theodoros Bibos•Dimitriou
* Πανίωνιος Ιστορία

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδος
Κατηγορία:Μικρασιατικός Ελληνισμός